
Street Fighter 
(Street Fighter) 
Premiéra: 15. 10. 2026 
UIP – Paramount, USA, 2026 
Réžia: Kitao Sakurai
Scenár: Dalan Musson, Gary Dauberman, T. J. Fixman
Kamera: Ken Seng
Hrajú: Noah Centineo, Andrew Koji, Jason Momoa, 50 Cent, Callina Liang, Joe “Roman Reigns” Anoai, Cody Rhodes, David Dastmalchian, Andrew Schulz, Eric André, Vidyut Jammwal
Street Fighter patrí k najúspešnejším videoherným sériám všetkých čias. V roku 2026 do filmového ringu prichádza adaptácia, ktorá „rozseká“ nie len milióny jej fanúšikov, ale aj všetkých milovníkov odľahčenej filmovej akcie.

Príbeh akčnej komédie Street Fighter sa odohráva vo farebných, divokých, nespútaných a šialených deväťdesiatych rokoch. Bývalá legenda bojových umení Ken Masters (Noah Centineo) práve na vlastnej koži spoznáva, že svetská sláva je len poľná tráva Po rokoch víťazstiev, obdivu, bohatstva, alkoholu a žien mu ostal práve len alkohol. Keď mu preto záhadná Chun-Li (Callina Liang) ponúkne účasť na chystanom celosvetovom turnaji tých najväčších silákov, zatiahne rastúce brucho a bez ohľadu na možné následky (že dostane poriadnu nakladačku) s ponukou súhlasí.

Zlá forma však nebude jediný problém, s ktorým sa bude musieť Ken popasovať. Turnaja sa totiž zúčastní aj Ryu (Andrew Koji), jeho bývalý pokrvný brat, s ktorým sa kedysi brutálne rozhádal. A to stále nie je tá najhoršia správa. Organizátorovi turnaja totiž nejde o najkvalitnejšie športové výkony ani o korunováciu najlepšieho bojovníka, ale o realizáciu diabolského plánu, ktorý mu má pomôcť ovládnuť celý svet. Pred Kenom tak stojí poriadna výzva – a ak v nej neuspeje, pre všetkých to bude znamenať definitívne GAME OVER.

„Ten film je obrovský a šialene zábavný. Natáčanie sme si diabolsky užili a verím, že divákov čaká v kine rovnaká zábava.,“ sľubuje predstaviteľ hlavnej úlohy Noah Centineo. Bonusom pre všetkých fanúšikov tejto hernej série budú nespočetné herné odkazy a legendárne hlášky.
Prístupnosť: 

nevhodné pre vekovú skupinu maloletých do 15 rokov
Deskriptor prístupnosti: násilie, strach, vulgarizmy
Žáner:


akčná komédia
Verzia: 

anglicky so slovenskými titulkami
Minutáž:

119 minút

Formát:

2D DCP, zvuk 5.1 a 7.1, ATMOS
